《吾心四首寄姊丈郭春榆侍郎 其二》
清代·王鸿兟

问青天，面面回风悲。瞻马吾其东，毒龙蟠在泥。挟策从之西，虎口张如箕。

搔首欲唱鹤南飞，大鸟能啄儿。欲题知北游，当路横灵龟。

日月天眼睛，玉川曾有诗。何以空明天，蓦现千重翳。

或者天刘翁，竟被白雀欺。何怪蚩蚩氓，朱颜变为黧。

作者简介：王鸿兟，字啸龙，又号无离，闽县人。光绪甲辰进士，历官邮传部员外郎。